Την 1η Νοεμβρίου 2013 δυο άτομα άγνωστης ταυτότητας επιτέθηκαν στα γραφεία της Χρυσής Αυγής στο Νέο Ηράκλειο ανοίγοντας πυρ εναντίον τεσσάρων ατόμων που τα φρουρούσαν, με αποτέλεσμα το θανάσιμο τραυματισμό δύο και το σοβαρό τραυματισμό ενός από τους τέσσερεις. Την ευθύνη για την επίθεση ανέλαβε η πρωτοεμφανιζόμενη τρομοκρατική οργάνωση Μαχόμενες Λαϊκές Επαναστατικές Δυνάμεις. Η Αντιτρομοκρατική Υπηρεσία ανέλαβε τη διερεύνηση της υπόθεσης, η οποία βρίσκεται σε εξέλιξη. Στις 22 Ιανουαρίου 2014, οι δράστες της επίθεσης, μαζί με άλλους τρεις τρομοκράτες, επικηρύχθηκαν με 1 εκατομμύριο ευρώ από την Ελληνική Κυβέρνηση. Η δολοφονική επίθεση προκάλεσε διεθνές ενδιαφέρον.

Χρονικό της επίθεσης
--------------------

| Χρυσή Αυγή |
| --- |
| Σημαία με σύμβολο μαίανδρου (τεθλασμένης γραμμής) σε μαύρο χρώμα με λευκό περίγραμμα, σε κόκκινο φόντο.Η Σημαία της Χρυσής Αυγής |
| Πρόσωπα
* Νίκος Μιχαλολιάκος
* Χρήστος Παππάς
* Ηλίας Κασιδιάρης
* Γιάννης Λαγός
* Γιώργος Γερμενής
* Αρτέμης Ματθαιόπουλος
* Ηλίας Παναγιώταρος
* Περίανδρος Ανδρουτσόπουλος
* Ελένη Ζαρούλια
* Κωνσταντίνος Μπαρμπαρούσης
* Νίκος Κούζηλος
* Πολύβιος Ζησιμόπουλος
* Αντώνης Γρέγος
 |
| Σχετιζόμενεςοργανώσεις
* Λαϊκός Σύνδεσμος - Χρυσή Αυγή
* Μέτωπο Νεολαίας
* Πατριωτική Συμμαχία (2004-2007)
* Γαλάζια Στρατιά (2000-2012)
* Ελληνική Εθελοντική Φρουρά (1993-1995)
 |
| Περιστατικά βίας
* Βία μελών της Χρυσής Αυγής
* Δολοφονία του Σαχζάτ Λουκμάν
* Δολοφονία του Παύλου Φύσσα
 |
| Σχετικά θέματα
* Δίκη της Χρυσής Αυγής
* Επίθεση στα γραφεία της Χρυσής Αυγής στο Νέο Ηράκλειο
 |
| * π
* σ
* ε
 |

Το Νοέμβριο του 2013 η Χρυσή Αυγή εγκαινίασε τα γραφεία της στο Νέο Ηράκλειο. Επρόκειτο για το δεύτερο μεγαλύτερο κτίριο της οργάνωσης στην Αττική και κέντρο της δράσης της στα βόρεια προάστια της Αθήνας.

Σύμφωνα με μαρτυρίες δύο άτομα που επέβαιναν σε μηχανή τύπου Honda, φορώντας άσπρο και μαύρο κράνος, προσέγγισαν τα γραφεία της Χρυσής Αυγής στο Νέο Ηράκλειο και στάθμευσαν έξω από ένα γειτονικό κατάστημα. Ο συνεπιβάτης της μηχανής φέρεται να κατέβηκε από το δίκυκλο και αφού πλησίασε τα θύματα, άνοιξε πυρ εναντίον τεσσάρων ατόμων που βρίσκονταν εκείνη την ώρα έξω από τα γραφεία. Οι αξιωματικοί της Αντιτρομοκρατικής περισυνέλεξαν 12 κάλυκες διαμέτρου 9 χιλιοστών από το σημείο. Απεδείχθη ότι το φονικό όπλο ήταν πιστόλι μάρκας *Zastava*. Ο δράστης επέστρεψε στη μηχανή και με τον συνεπιβάτη του εξαφανίστηκαν, αναπτύσσοντας ταχύτητα. Μαρτυρίες αναφέρουν ότι σε απόσταση 25 μέτρων από το σημείο της επίθεσης ήταν σταθμευμένο ένα ακόμη αυτοκίνητο, το οποίο φέρεται ως ένα σημείο να συνόδευσε τη μηχανή, ακολουθώντας την ίδια πορεία. Εξετάζεται το ενδεχόμενο οι Μανώλης Καπελώνης και Γιώργος Φουντούλης να μην ήταν θύματα τυφλής επίθεσης αλλά συγκεκριμένοι στόχοι καθώς κυκλοφορούσαν οι φωτογραφίες τους με τα πρόσωπά τους στην πρώτη γραμμή λόγω της θέσης που κατείχαν στην τοπική οργάνωση της Χρυσής Αυγής.

Ο Φουντούλης άφησε την τελευταία του πνοή επιτόπου, ο Καπελώνης εξέπνευσε λίγο αργότερα κατά την μεταφορά του στο ασθενοφόρο, ενώ το τρίτο θύμα, ο Αλέξανδρος Γέροντας που τραυματίστηκε στην προσπάθεια του να ξεφύγει από τους δράστες, υποβλήθηκε σε πολλαπλό χειρουργείο (κάκωση σπλήνας, αποκατάσταση τραυματισμού στο στομάχι, ρήξη διαφράγματος και αιμορραγία στον πνεύμονα) στο Νοσοκομείο Γ. Γεννηματάς.

Τα θύματα
---------

### Μανώλης Καπελώνης

Ο Μανώλης (ή Μάνος) Καπελώνης ήταν 22 ετών, ζούσε στο Γαλάτσι και είχε σπουδάσει στο Κολλέγιο Αθηνών. Ο πατέρας του έχει διατελέσει πρόεδρος της ομοσπονδίας εργαζομένων στο ΥΠΕΧΩΔΕ ενώ την περίοδο της επίθεσης ήταν πρόεδρος του διοικητικού συμβουλίου της δημόσιας επιχείρησης ανέγερσης νοσοκομειακών μονάδων. Ο Καπελώνης ήταν από τα ενεργά μέλη του πυρήνα της Χρυσής Αυγής των βορείων προαστίων και υπήρξε επικεφαλής σε δράσεις μαζί με τον Γιώργο Φουντούλη. Η κηδεία του έγινε στις 4 Νοεμβρίου 2013, στον Ιερό Ναό της Υπαπαντής στην Αρτέμιδα με την διακριτική παρουσία της ΕΛ.ΑΣ. μετά από επιθυμία της οικογένειάς του να τελεστεί δίχως δημοσιογραφική κάλυψη. Τον Οκτώβριο του 2014 η οικογένεια του Καπελώνη κατέθεσε αίτηση ασφαλιστικών μέτρων κατά της Χρυσής Αυγής, ζητώντας να απαγορευτεί στο κόμμα η χρήση της εικόνας και του ονόματος του θύματος, διαφωνώντας με την πολιτική αξιοποίηση του νεκρού.

### Γιώργος Φουντούλης

Ο Γιώργος Φουντούλης ήταν 27 ετών, ζούσε στο Νέο Ηράκλειο και είχε σπουδάσει φυσιοθεραπεία. Διατηρούσε σχέσεις και έπαιρνε μέρος σε εκδηλώσεις και δραστηριότητες της Χρυσής Αυγής. Κατά καιρούς συνέτρεχε στη φύλαξη των γραφείων της Χρυσής Αυγής στο Νέο Ηράκλειο, ενώ μαζί με τον Μανώλη Καπελώνη συμμετείχαν σε ενεργές δράσεις. Είχε πάρει μέρος σε εορτασμούς του χειμερινού ηλιοστασίου το Δεκέμβρη του 2012 μαζί με τον Ηλία Κασιδιάρη και άλλα μέλη της Χρυσής Αυγής, από την οποία δράση έντυπα κυκλοφόρησαν φωτογραφία τους με την πολεμική σημαία του Γ' Ράιχ. Σε διαδικτυακή εκπομπή της ΧΑ ο Κασιδιάρης ισχυρίστηκε ότι η φωτογραφία με την σημαία του Γ' Ράιχ είναι προϊόν φωτομοντάζ και εμφάνισε ως αυθεντική μια όπου στη θέση της σημαίας της Βέρμαχτ με τη σβάστικα βρίσκεται μια σημαία με τον κέλτικο σταυρό, που χρησιμοποιείται από νεοναζιστικές οργανώσεις ως υποκατάστατο της σβάστικας. Παράλληλα ο Κασιδιάρης ανακοίνωσε ότι θα καταθέσει μηνύσεις για πλαστογραφία, κάτι που δεν έγινε, ενώ οι δικηγόροι της πολιτικής αγωγής στη δίκη ενάντια στη Χρυσή Αυγή απάντησαν ότι η φωτογραφία που κυκλοφόρησε στις εφημερίδες είναι αυθεντική και αποτελεί μέρος της δικογραφίας καθώς ήταν αποθηκευμένη σε υπολογιστή στελέχους της ΧΑ. Η φωτογραφία με τον Κασιδιάρη να κρατάει τη σημαία της Βέρμαχτ βρέθηκε αποθηκευμένη στο κινητό του τηλέφωνο και τον Ιούνιο του 2018 προβλήθηκε στη δίκη της Χρυσής Αυγής.

Η νεκρώσιμη ακολουθία του Γιώργου Φουντούλη έγινε στις 4 Νοεμβρίου 2013, στον Ιερό Ναό του Αγίου Γεωργίου στο Παλαιό Ηράκλειο και παρέστησαν πλήθος Ελλήνων πολιτών και βουλευτών της Χρυσής Αυγής. Εκατοντάδες πολίτες τον αποχαιρέτησαν φωνάζοντας «Αθάνατος» και τραγουδώντας τον ελληνικό εθνικό ύμνο μέσω χειροκροτημάτων, ενώ μια ελληνική σημαία σκέπαζε το φέρετρό του.

Στις ευρωεκλογές που ακολούθησαν τη δολοφονία του Γιώργου Φουντούλη ο πατέρας του Λάμπρος εξελέγη ευρωβουλευτής με τη Χρυσή Αυγή.

### Αλέξανδρος Γέροντας

Ο Αλέξανδρος Γέροντας τραυματίστηκε στην προσπάθεια του να ξεφύγει από τους δράστες, υποβλήθηκε σε πολλαπλό χειρουργείο (κάκωση σπλήνας, αποκατάσταση τραυματισμού στο στομάχι, ρήξη διαφράγματος και αιμορραγία στον πνεύμονα) στο Νοσοκομείο Γ. Γεννηματάς. Ήταν τότε 29 ετών και πατέρας ενός παιδιού.  Ο Γέροντας ανάρρωσε πλήρως και αργότερα διορίσθηκε ως μετακλητός υπάλληλος στη Βουλή από τον βουλευτή Χρήστο Παππά.

Αντιδράσεις
-----------

Μετά την επίθεση μέλη της ηγεσίας της Χρυσής Αυγής πρόβαλλαν μια φωτογραφία των δύο νεκρών, στην οποία ο ένας φορούσε μπλούζα της μάρκας PitBull στην οποία αναγράφεται μία τυπική φράση των Ναζί που δικάζονταν στις δίκες της Νυρεμβέργης.

Οι σελίδες των Μανώλη Καπελώνη και Γιώργου Φουντούλη στα μέσα κοινωνικής δικτύωσης γέμισαν αμέσως από μηνύματα συμπαράστασης. Το γεγονός έγινε πρωτοσέλιδο και πρώτο θέμα στα παγκόσμια δίκτυα.

Η πολιτική ηγεσία και όλα τα πολιτικά κόμματα καταδίκασαν ομόφωνα τις δολοφονίες. Ο κυβερνητικός εκπρόσωπος Σίμος Κεδίκογλου έκανε την ακόλουθη δήλωση για τη διπλή δολοφονία των Καπελώνη και Φουντούλη: «Οι δολοφόνοι, όποιοι και να είναι, θα αντιμετωπιστούν αμείλικτα από τη δημοκρατία, τη δικαιοσύνη και την ενωμένη ελληνική κοινωνία. Ας το γνωρίζουν οι πάντες» Σε ψήφισμα καταδίκης προχώρησαν πολλοί δήμοι  καθώς και πολυάριθμοι δημόσιοι φορείς.

Η Χρυσή Αυγή τέλεσε τρισάγιο στη μνήμη των Μανώλη Καπελώνη και Γιώργου Φουντούλη στο Νέο Ηράκλειο, στο οποίο συμμετείχαν χιλιάδες πολίτες. Στον τόπο της τελετής οι χρυσαυγίτες σχημάτισαν με κεριά ένα μαίανδρο και ένα ρουνικό σύμβολο που χρησιμοποιούνταν από αποκρυφιστές της Ναζιστικής Γερμανίας, τα χιτλερικά Τάγματα Εφόδου και σύγχρονους Γερμανούς νεοναζιστές. Στις ημέρες που ακολούθησαν τις δολοφονίες διοργανώθηκαν εκδηλώσεις μνήμης σε ελληνικές πόλεις καθώς και σε κάποιες χώρες του εξωτερικού. Επίσης, μερίδα οπαδών κάποιων ελληνικών και ξένων ποδοσφαιρικών ομάδων κρέμασαν πανό συμπαράστασης κατά τη διάρκεια αγώνων. Η Χρυσή Αυγή επίσης διεξήγαγε δράσεις συμπεριλαμβανομένων διανομών τροφίμων, δωρεές, αιμοδοσία και εκδήλωση με πορείες στη μνήμη του Γιώργου Φουντούλη και του Μανώλη Καπελώνη.

Τον Ιούνιο του 2014 τα γραφεία της Χρυσής Αυγής στο Νέο Ηράκλειο έκλεισαν.

Ευθύνη
------

Την ευθύνη για την επίθεση ανέλαβε η πρωτοεμφανιζόμενη τρομοκρατική οργάνωση «Μαχόμενες Λαϊκές Επαναστατικές Δυνάμεις». Η ηλεκτρονική προκήρυξη βρισκόταν σε USB στικάκι εντός φακέλου ο οποίος βρέθηκε στο μνημείο πεσόντων στο Σκοπευτήριο της Καισαριανής στις 16 Νοεμβρίου. Η 18σέλιδη προκήρυξη έκανε λόγο για ένοπλη απάντηση στη δολοφονία του Παύλου Φύσσα. Η Χρυσή Αυγή ανταπάντησε στην ανακοίνωση με βαρειές εκφράσεις κατηγορώντας τους δολοφόνους ως ιδεολογικά εγκληματικά μέλη της ακροαριστεράς και επέρριψε ευθύνες στην κυβέρνηση.

Σε έγγραφο της Ελληνικής Αστυνομίας αναφέρεται ότι ο βαρυποινίτης Παναγιώτης Βλαστός μιλώντας σε συγγενικό του πρόσωπο δήλωσε ότι, αν και ο ίδιος δεν είχε ανάμιξη στη δολοφονία, γνώριζε τους δράστες και πως τα δύο λευκά κράνη που φορούσαν του ανήκαν.

Σύμφωνα με ρεπορτάζ του *Βἠματος*, ένας αθλητικός παράγοντας, που βρέθηκε νεκρός στο Μενίδι το Σεπτέμβριο του 2015, είχε πληροφορήσει την αντιτρομοκρατική υπηρεσία σχετικά με την εμπλοκή στην επίθεση ενός 31χρονου, που είχε συλληφθεί παλιότερα για βομβιστική επίθεση σε αστυνομικό τμήμα και δολοφονήθηκε το Μάιο του 2014 στον Κορυδαλλό.

Αναφορές
--------

1. ↑  Παπαδόπουλος, Γιάννης (2013-11-04). «Ποια ήταν τα δύο θύματα της δολοφονικής επίθεσης στο Ν. Ηράκλειο». *Τα Νέα*.. Ανακτήθηκε στις 2015-12-13.
2. ↑  «Αποκαλυπτική κατάθεση του αυτόπτη μάρτυρα - Τελέστηκαν οι κηδείες των δύο θυμάτων». *Η Καθημερινή*. 2013-11-04.. Ανακτήθηκε στις 2015-12-11.
3. 1 2 3  Λία Νεσφυγέ (2013-11-18). «Η προκήρυξη των τρομοκρατών: Νέοι στόχοι και επιστροφή στον Εμφύλιο». Τα Νέα.. Ανακτήθηκε στις 2013-12-03.
4. ↑  «Επικήρυξη 4 εκατομμυρίων για τους τρομοκράτες». Kathimerini.gr. 22 Ιανουαρίου 2014. Ανακτήθηκε στις 8 Απριλίου 2014.
5. 1 2  «Πρωτοσέλιδο στα διεθνή ΜΜΕ η διπλή δολοφονία». real.gr. 2 Νοεμβρίου 2013.
6. 1 2  Ντίνα Δασκαλοπούλου (2014-06-25). «Κατέβασε ρολά το ναζιστικό «μνημείο» στο Νέο Ηράκλειο». *Εφημερίδα των Συντακτών*.. Ανακτήθηκε στις 2016-01-07.
7. ↑  «Άγρια δολοφονία από ψυχρούς εκτελεστές». Έθνος. 2 Νοεμβρίου 2013. Αρχειοθετήθηκε από το πρωτότυπο στις 3 Νοεμβρίου 2013. Ανακτήθηκε στις 2 Νοεμβρίου 2013.
8. 1 2  [Ποια ήταν τα δύο θύματα της δολοφονικής επίθεσης στο Ν. Ηράκλειο «Ποια ήταν τα δύο θύματα της δολοφονικής επίθεσης στο Ν. Ηράκλειο»]. Τα Νέα. 2013-11-04. Ποια ήταν τα δύο θύματα της δολοφονικής επίθεσης στο Ν. Ηράκλειο.
9. ↑  «Ο Πατέρας του 22χρονου Μανώλη Καπελώνη». star.gr. 2013-11-02. Αρχειοθετήθηκε από το πρωτότυπο στις 2013-11-20.. Ανακτήθηκε στις 2013-12-09.
10. ↑  «Η οικογένεια Καπελώνη κάνει μήνυση κατά της Χρυσής Αυγής: "Εκμεταλλεύονται νεκρό το παιδί μας"». news247.gr. 15 Οκτωβρίου 2014. Αρχειοθετήθηκε από το πρωτότυπο στις 29 Οκτωβρίου 2014. Ανακτήθηκε στις 5 Νοεμβρίου 2014.
11. ↑  «Κασιδιάρης - Φουντούλης σε εξόρμηση». Έθνος. 6 Νοεμβρίου 2013. Αρχειοθετήθηκε από το πρωτότυπο στις 7 Νοεμβρίου 2013. Ανακτήθηκε στις 25 Ιουνίου 2014.
12. ↑  Ο Ηλίας Κασιδιάρης πάνω στο βουνό για τη νέα Χρυσή Αυγή [εικόνες] Πηγή: Ο Ηλίας Κασιδιάρης πάνω στο βουνό για τη νέα Χρυσή Αυγή [εικόνες] , ανακτήθηκε στις 25/6/2014
13. ↑  «Νέα φωτομοντάζ και ανάποδη κοπτοραπτική από την εφημερίδα των Συντακτών». Χρυσή Αυγή. 23 Ιουνίου 2014. Αρχειοθετήθηκε από το πρωτότυπο στις 25 Ιουνίου 2014. Ανακτήθηκε στις 25 Ιουνίου 2014.
14. 1 2  Ο ΙΟΣ (2014-06-29). ««Δεν είμαστε ναζί!»». *Εφημερίδα των Συντακτών*.. Ανακτήθηκε στις 2014-11-05.
15. ↑  Γιώτα Τέσση (2018-05-31). «Το ψέμα του Κασιδιάρη είχε κοντά ποδάρια». *Η Εφημερίδα των Συντακτών*.. Ανακτήθηκε στις 2019-05-09.
16. ↑  «Η κηδεία του Γιώργου Φουντούλη». *To Βήμα*. 2013-11-03.. Ανακτήθηκε στις 2013-12-03.
17. ↑  καταστατικό ευρωβουλευτή - Λάμπρος Φουντούλης, Ελλάδα Λαϊκός Σύνδεσμος – Χρυσή Αυγή
18. ↑  «Άνοιξε τα μάτια του, ο Αλέξανδρος Γέροντας». Καθημερινή. 11 Νοεμβρίου 2013.
19. ↑  «Στη βουλή διορίσθηκε ως μετακλητός της ΧΑ ο Αλέξανδρος Γέροντας που είχε τραυματιστεί στην επίθεση στο Ηράκλειο». iefimerida.gr. Ανακτήθηκε στις 20 Μαΐου 2014.
20. 1 2  Δημήτρης Ψαρράς (2013-11-06). «Αμετανόητοι ναζιστές». *Εφημερίδα των Συντακτών*.. Ανακτήθηκε στις 2015-02-06.
21. ↑  «Ανακοίνωση της Χρυσής Αυγής για την διπλή δολοφονία των Χρυσαυγιτών Μανώλη Καπελώνη και Γιώργου Φουντούλη». *"Χρυσή Αυγή"*. 2013-11-02.. Ανακτήθηκε στις 2013-12-02.
22. ↑  «Ανακοίνωση της Νέας Δημοκρατίας για την διπλή δολοφονία». *Real.gr*. 2013-11-02.. Ανακτήθηκε στις 2013-12-02.
23. ↑  «Δήλωση Κυνερνητικού Εκπροσώπου για την διπλή δολοφονία στο Νέο Ηράκλειο». *Athenspress.gr*. 2013-11-02. Αρχειοθετήθηκε από το πρωτότυπο στις 2016-03-07.. Ανακτήθηκε στις 2013-12-02.
24. ↑  «Ψήφισμα καταδίκης των δολοφονιών από το Δημοτικό Συμβούλειο Θεσσαλονίκης». *Aftodioikisi.gr*. 2013-11-02. Αρχειοθετήθηκε από το πρωτότυπο στις 2013-12-06.. Ανακτήθηκε στις 2013-12-02.
25. ↑  ψήφισμα καταδίκης της διπλής δολοφονίας Μανώλη Καπελώνη και Γιώργου Φουντούλη από το Δημοτικό Συμβούλιο Καλαμάτας, σε pdf
26. ↑  Κίνηση Πανεπιστημιακής Αναβάθμισης, καταδίκη δολοφονίας Μανώλη Καπελώνη και Γιώργου Φουντούλή ΕΣΔΕΠ-ΚΙΠΑΝ
27. ↑  «Σώμα Πυροσβεστών Χανίων - Καταδίκη δολοφονίας Μανώλη Καπελώνη και Γιώργου Φουντούλη» (PDF). Αρχειοθετήθηκε από το πρωτότυπο (PDF) στις 4 Μαρτίου 2016. Ανακτήθηκε στις 4 Δεκεμβρίου 2013.
28. ↑  «Σύλλογος Εκπαιδευτικών Πρωτοβάθμιας Εκαπίδευσης Πιερίας - Καταδίκη διπλής δολοφονίας Μανώλη Καπελώνη και Γιώργου Φουντούλη». Αρχειοθετήθηκε από το πρωτότυπο στις 9 Δεκεμβρίου 2013. Ανακτήθηκε στις 4 Δεκεμβρίου 2013.
29. ↑  «Φίλαθλοι της Λάτσιο ξεδίπλωσαν πανό για τα δυο νεκρά μέλη της Χρυσής Αυγής». Πρώτο Θέμα. 2013-11-02.. Ανακτήθηκε στις 2013-12-03.
30. ↑  «Θρασύδειλοι δολοφόνοι της άκρας αριστεράς σκοτώνουν υπό την σκέπη της χούντας Βενιζέλου-Σαμαρά». *Χρυσή Αυγή*. 16 Νοεμβρίου 2013. Αρχειοθετήθηκε από το πρωτότυπο στις 2013-11-18. .
31. ↑  Μαρία Δήμα (2015-01-19). «Η ξαδέλφη του Βλαστού «ενώνει» συμμορίες με τρομοκράτες και μίζες». *Εφημερίδα των Συντακτών*. Αρχειοθετήθηκε από το πρωτότυπο στις 2015-07-20.. Ανακτήθηκε στις 2015-02-02.
32. ↑  Βασίλης Λαμπρόπουλος (2016-01-03). «Ο «φάκελος Μόι» της Αντιτρομοκρατικής». *Το Βήμα*.. Ανακτήθηκε στις 2016-01-07.